Ինչպես արդեն տեղեկացրել ենք, 90 կողմ, 10 դեմ ձայների հարաբերակցությամբ Արմեն Սարգսյանն այսօր ընտրվեց ՀՀ նախագահ։ Սարգսյանին դեմ քվեարկող (ինչպես նախապես իրենք էին հայտարարել) միակ խմբակցությունը՝ «Ելք»-ը, ունի 9 անդամ, որից երկուսը գործուղման են եւ չեն մասնակցել քվեարկությանը։ Քիչ առաջ վարման կարգով խոսեց «Ելք» խմբակցության ղեկավար Նիկոլ Փաշինյանը՝ մանրամասներ հայտնելով քվեարկության արդյունքների մասին: